Christoph & Lollo

Christoph & Lollo er en humoristisk musikkduo fra Wien i Østerrike. Duoen består av sanger Christoph Drexler og gitarist og låtskriver Lollo Pichler. Deres sanger og opptredener faller inn under kabaretsjangeren.

Gruppa er kjent for sine Schispringerlieder (skihoppersanger), humoristiske sanger om mer eller mindre kjente skihoppere. I sangene portretteres skihopperne ofte som triste personer. Deres første sang, Lebkuchenherz, en ballade om František Jež, ble mye spilt på den østerrikske radiokanalen FM4 i 1997. De neste årene ga duoen ut tre album med sanger om skihoppere som Birger Ruud, Horst Bulau, Mika Laitinen, Jaroslav Sakala, Josef Brzuchanski, Janne Väätäinen, Eddie Edwards og Kazuyoshi Funaki. Gruppas fjerde album, Trotzdemtrotz, utgitt i 2005, var deres første album som (med unntak av én sang) ikke handlet om skihoppere.

I 2007 fikk Christoph & Lollo tredjeplass i komediekonkurransen Passauer Kabaretttage på jazz- og kabaretscenen Scharfrichterhaus i Passau i Tyskland.Süddeutsche Zeitung: Ein Franke mit Humor (17. mai 2010, besøkt 20. desember 2012) Videoen til sangen Karl-Heinz, om blant annet Østerrikes tidligere finansminister Karl-Heinz Grasser, ble i 2009 populær på sosiale medier. Sangen inneholdt fornavnet til en rekke politikere og andre profilerte folk som har vært involvert i korrupsjonsskandaler.Videoen til sangen Karl-Heinz på YouTube

 Diskografi 
 Schispringerlieder (1999)
 Mehr Schispringerlieder (2000)
 Schispringerlieder 3 (2003)
 Trotzdemtrotz (2005)
 Hitler, Huhn und Hölle! (2007)
 Tschuldigung (2011)

 Referanser 

 Eksterne lenker 



Kategori:Østerrikske musikkgrupper